**Slovenský zväz športového rybolovu**

**Slovenský rybársky zväz – Rada Žilina**

**MsO SRZ Lučenec**





**Propozície**

**LRU – Kapor**

**Majstrovstvá SR**

**24.10.2024 -27.10.2024**

**VN Ľadovo 3-5290-1-1**

Podľa plánu športovej činnosti na rok 2024 Slovenský zväz športového rybolovu v spolupráci so SRZ Rada Žilina a MsO SRZ Lučenec usporiada preteky Majstrovstvá SR v LRU - kapor.

**Účastníci pretekov: 12 družstiev MO, MsO SRZ**

**Termín konania: 24.10.2024- 27.10.2024**

**Miesto konania: VN Ľadovo 3-5290-1-1 3-35290-1-1**

**Organizačný štáb:**

Riaditeľ pretekov: Ivan Fabián

Garant rady SRZ: Ľubomír Žabčík

Hlavný rozhodca: Peter Magdolen

Sektoroví rozhodcovia: Miroslav Mihálik, Slavomír Drozd

Technický vedúci: Ľubomír Žabčík

Bodovacia komisia: Peter Magdolen, Miroslav Mihálik, Slavomír Drozd

Zdravotnícke zabezpečenie: na tel. č. 112

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa predpisov SZŠR, platných súťažných pravidiel pre LRU Kapor a ich aktuálnych modifikácií pre rok 2024.
* Súťaž bude pozostávať z jednej 72-hodinovej etapy.
* Používanie živých nástrah alebo návnad je prísne zakázané.
* Celkové množstvo nástrah a návnad nie je obmedzené .
* Nástrahy: môže sa použiť – partikel a rôzne semená, boilies (aj plávajúce), pelety, umelé nástrahy imitujúce partikel. Nástrahy sa môžu obaliť pastou prípadne dipom.
* Návnady: môže sa použiť – boilies, pelety, múčky, method mixy, tepelne upravený partikel
* Obaľovanie olova je zakázané

**Špeciálne pokyny k týmto pretekom:** povinná výbava družstva:

* **podložka (vaničkového typu)**
* **5 kusov carpsak**
* **trojnožka na váženie**

**Pretekárska trať:** dostupná automobilom

prístup k trati GPS súradnice: 48.329752,19.628655

Trať bude začínať prvým lovným miestom pri hrádzi VN a bude plynule pokračovať smerom vľavo po posledný kolík a z druhej strany tak isto presne podľa priloženého obrázku.

Zahájenie a losovanie bude prebiehať na mieste v zmysle priloženej mapky:

**Lovné miesto:**

Lovné miesto bude viditeľne vyznačené a v čase od 22:00 do 6:00 osvetlené bielym neoslňujúcim svetlom. Zdolávanie, nahadzovanie a kŕmenie musí byť iba zo svojho lovného priestoru. Nahadzovanie mimo tejto oblasti je zakázané.



**Lov:**

Celý pretek bude prebiehať v režime chyť a pusť. Lov nonstop je povolený. Každý tím môže mať nachystaných viac prútov, no chytať môže len na 4 s maximálnou dĺžkou 4 m. Náhradné prúty musia byť umiestnené mimo stojan. Lov je povolený výhradne na odhod . Všetky ryby budú vrátené späť do vody. Keď bude tím zaobchádzať s rybou nešetrne, bude okamžite diskvalifikovaný bez nároku na vrátenie štartovného. Každej zdolanej rybe musí byť poskytnutá maximálna starostlivosť (dostatočné vlhčenie, ošetrená clinicom, čo najkratšia doba na brehu). Pretekár je povinný na výzvu rozhodcu stiahnuť prúty pre kontrolu. V prípade zistenia porušenia pravidiel bude danému tímu udelené napomenutie. Pri druhom napomenutí bude tím automaticky vyradený z preteku bez nároku na vrátenie štartovného. Na každom prúte je povolený len jeden náväzec s jedným háčikom. Loviť sa môže iba na položenú (to znamená lov na plavák a lov na feeder je zakázaný). Povolená je len forma únikovej montáže (v prípade odtrhnutia vlasca musí olovo vypadnúť, aby ho kapor neťahal za sebou). Použiť šokový silón je povinné, minimálny priemer 0,35mm a dĺžka 6m. Nástraha musí byť umiestnená mimo háčik, to znamená na vlas. Ako záťaž je povolené len olovo (minimálne 50g). Metóda ZigRig je povolená. Back lead je povolený, ale na príkaz rozhodcu ho musí daný tím vytiahnuť pre overenie smeru prútu (či nie je nahodený mimo svojho sektora). Kŕmenie je povolené len z brehu (môže byť výnimka - čln). Na kŕmenie sa môže použiť: kobra alebo prak, lopatka, košíček, raketa/spomb. Použitie ovládacích lodičiek je zakázané. Nahadzovací sonar je zakázaný .Pretekárom nesmie byť poskytnutá žiadna pomoc od vstupu do lovného miesta. Iba kapitán môže pomáhať, ale len verbálne. Spombovať môžu maximálne dvaja členovia družstva súčasne. Nahadzovanie z pomocnej plošiny sa môže výlučne v zmysle pravidiel F.I.P.S.e.d.

**Bodovanie:**

* Boduje sa iba kapor a amur s hmotnosťou najmenej 1500 gramov. V prípade, že tím zavolá rozhodcu a ryba nebude bodovaná (tolerancia 200g), napíše rozhodca do hárku záznam o ulovenej nebodovanej rybe. V prípade druhého takéhoto hlásenia sa nebude tímu počítať ďalšia ulovená bodovaná ryba.
* Ryby sa musia udržiavať nažive iba v sakoch na lov kaprov (iba 1 ryba na 1 carpsak).
* Poradie podľa sektora alebo podsektora sa zostaví na základe váhy (1 bod za gram).
* Družstvu, ktoré zaznamenalo najvyššiu váhu ulovených bodovaných rýb, bude udelená 1 bodová penalizácia, 2 bodová penalizácia sa pripisuje druhému atď.
* V prípade rovnakého skóre (rovnaká váha) v rovnakom sektore, alebo podsektore, lepší výsledok bude mať družstvo, ktoré ulovilo váhovo ťažšiu rybu.
* Družstvá, ktoré nechytili žiadnu rybu, dostanú rovnaký počet bodov ako priemerná hodnota nepriradených miest v ich sektore alebo podsektore.

**Časový harmonogram a rozpis signálov:**

Príchod súťažných družstiev je možný už štvrtok podvečer.

**Štvrtok 24.10.2024**

8:00 registrácia účastníkov

8:30 losovanie miest

10:00 príprava lovných miest a 1.signál a používanie markera

12:00 **začiatok pretekov**, kŕmenie a lov rýb 2.signál

**Piatok 25.10.2024**

**Sobota 26.10.2024** - priebeh preteku.

**Nedeľa 27.10.2024**

11:45 3.signál 15 min. pred ukončením pretekov

12:00 4.signál **koniec pretekov**

12:15 5.signál v prípade zdolávaného úlovku zaseknutého pred vydaním 4 signálu. Max doba zdolávania 15minút.

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade núteného prerušenia (napr. búrka, prírodná katastrofa, atď.), preteky sú platné za predpokladu, že kolo trvalo najmenej 24 hod.
* **Každý z účastníkov sa akcie zúčastňuje na vlastnú zodpovednosť a v prípade juniorov do 18 rokov na zodpovednosť zákonných zástupcov.**
* Každý z účastníkov pretekov, vrátane ich sprievodu, je povinný správať sa šetrne a ohľaduplne k prírode a k uloveným rybám!
* Je prísne zakázané akokoľvek poškodzovať pobrežné porasty a zakladať oheň inak, než v nadzemných zariadeniach (gril, varič).
* Po ukončení pretekov je každý povinný odpratať odpadky zo svojho lovného miesta.
* Na stanovisku sú povinné rybárske stany.
* V noci môžu do stanovísk svojich konkurentov vstupovať iba kapitáni tímov, ale musia byť sprevádzaní rozhodcom alebo kapitánom iného tímu.
* Všetci účastníci pretekov sú povinní dodržiavať antidopingové predpisy SZŠR.

**Občerstvenie:** usporiadateľ nezabezpečuje, je potrebné zabezpečiť individuálne

**Informácie o pretekoch:** Ľubomír Žabčík 0907 600 586

**Na zabezpečenie týchto pretekov bol použitý príspevok uznanému športu z Ministerstva cestovného ruchu a športu Slovenskej republiky.**

Propozície kontroloval predseda ŠO LRU – K.

Organizačný štáb Vám želá veľa úspechov na pretekoch.

Petrov zdar!